A hadseregcsoportot később Franciaország északi részére vezényelték, ahol 1944. június 6-án partraszállást hajtottak végre a szövetségesek. A Hitler elleni sikertelen merényletet követően július 19-én Günther von Kluge tábornagy vette át a hadseregcsoport parancsnokságát, de alig egy hónappal később, augusztus 17-én Hitler őt is leváltotta, utóda Walter Model tábornagy lett. 1944-45 során a hadseregcsoport Franciaországban harcolt, majd Németalföld felé vonult vissza. 1944. szeptember 17-én a hadseregcsoport parancsnoksága Osterbeek helységben volt, amikor a közeli Arnhemnél a szövetségesek megkezdték a Market Gardent, a második világháború egyik legnagyobb ejtőernyős hadműveletét.